Արդի ժամանակահատվածում որոշակիորեն փոխված են գրականության դասավանդման մեթոդիկայի որոշ մոտեցումները հատկապես գաղափարական խնդիրներում: Այժմ Հայաստանը առանձին պետականություն ունեցող երկիր է և կրթական խնդիր-ներում ունի նոր մոտեցումներ: Մշակվել է «Հանրակրթության պետական նոր կրթակարգ»:Շատ կարևոր խնդիր է հայ գրականության ուսուցումը Հայաստանի դպրոցներում: Այն բացառիկ կարևոր է ազգային դաստիարակության համար և նպաստում է աշակերտների մեջ համամարդկային հատկանիշներ ձևավորելու կարևորագույն խնդրի լուծմանը: Այս խնդրի լուծման ճանապարհին կարևորվում է հայ հին բանահյուսական երկերի ուսուցումը ավագ դպրոցում: Անցնելով դարեդար` դրանք հասել են նոր ժամանակները: Հայ հին բանահյուսական երկերի որոշ նմուշներ գրի են առնվել տարբեր դարերում: Այդ շնորհակալ աշխատանքը կատարել է հատկապես Մովսես Խորենացին, որին հետևել են հետագա դարերի այլ մատենագիրներ ու բանահավաքներ: